b"\n_START_ARTICLE_\nPort esportiu de Coma-ruga\n_START_SECTION_\nContext\n_START_PARAGRAPH_\nEl Vendrell \xc3\xa9s un municipi amb un passat mariner comercial i pesquer que en l'actualitat s'ha perdut. Actualment el turisme ha transformat la seva zona mar\xc3\xadtima i ha adquirit  un destacat paper en l'economia de la comarca, tradicionalment dedicada a l'agricultura i a la ind\xc3\xbastria aliment\xc3\xa0ria. L'activitat d'empreses relacionades amb la construcci\xc3\xb3, el sector t\xc3\xa8xtil i el guix, s\xc3\xb3n una mostra del car\xc3\xa0cter de la comarca. El Vendrell situat a la Via Augusta, \xc3\xa9s un important encreuament de comunicacions terrestres, que es completa amb l'Estaci\xc3\xb3 de ferrocarrils de Sant Vicen\xc3\xa7 de Calders, situada al barri mar\xc3\xadtim de Coma-ruga.\n_START_SECTION_\nConstrucci\xc3\xb3\n_START_PARAGRAPH_\nEl 7 d'agost de 1973 el Ministeri d'Obres P\xc3\xbabliques va autoritzar al Club N\xc3\xa0utic de Coma-ruga la construcci\xc3\xb3 del pantal\xc3\xa0 i l'embarcador en el terme municipal d'El Vendrell, el qual va entrar en funcionament l'any 1978.\n_START_SECTION_\nEstat de conservaci\xc3\xb3\n_START_PARAGRAPH_\nEl port, a causa de la din\xc3\xa0mica litoral, presentava greus problemes d'acumulaci\xc3\xb3 de sediments a llevant i a ponent del port, per la qual cosa es feia necessari dragar peri\xc3\xb2dicament l'interior i les bocanes.\n_START_SECTION_\nReforma\n_START_PARAGRAPH_\nL'any 2015 es va iniciar la reforma del port consistent en substituir la passarel\xc2\xb7la central per una carretera d'acc\xc3\xa9s perpendicular a la costa de 400 m de longitud, tancar la bocana de ponent, dragar i reparar el port i refor\xc3\xa7ar-ne les estructures."